Starkin suvun lipussa on harmaa hurjasusi.
**Stark** on kuvitteellinen suku, jonka on luonut yhdysvaltalaiskirjailija George R. R. Martin. Suku esiintyy Martinin kirjasarjassa *Tulen ja jään laulu*, siihen pohjautuvassa televisiosarjassa *Game of Thrones* ja muissa samaan maailmaan sijoittuvissa teoksissa, kuten romaanissa *Tuli ja veri* ja televisiosarjassa *House of the Dragon*. Alkuperäisen sarjan päähenkilöistä sukuun kuuluvat Ned ja Catelyn Stark sekä heidän lapsensa Robb, Sansa, Arya ja Bran.

Martinin teoksissa Starkit polveutuvat ensimmäisistä Westerosiin asettuneista ihmisistä ja suku on siten yksi mantereen vanhimmista. Suvun perustajajäsen on Brandon Stark eli Brandon Rakentaja, joka perusti Yövartion Pitkän yön jälkeen ja osallistui sekä Muurin että Talvivaaran linnan rakentamiseen. Brandon Rakentaja kruunattiin ensimmäiseksi Pohjoisen kuninkaaksi ja suku hallitsee Pohjoisen kuningaskuntaa tuhansia vuosia, kunnes Torrhen Stark vannoo uskollisuutta Aegon Valloittajana tunnetulle Aegon Targaryenille. Starkit palvelevat Targaryenin sukua Robert Baratheonin kapinaan asti.

Tavat ja tunnukset
------------------

Starkin suvun vaakunatunnus on harmaa hurjasusi ja tunnuslause "Talvi on tulossa" (engl. *Winter is coming*). Martinin mukaan tunnuslause juontaa juurensa lumimyrskyyn, jonka hän koki nuoruudessaan. *Game of Thrones* -televisiosarjan suosion myötä alkuperäiskielisestä lauseesta on tullut osa meemikulttuuria. Vuonna 2015 suomalainen meteorologi Pekka Pouta esiintyi MTV Sportin Talvimaratonin mainoksessa Eddard Starkiksi pukeutuneena suvun tunnuslauseen sanoen ja mainos sai huomattavaa suosiota ympäri maailmaa.

Starkit uskovat vanhoihin jumaliin ja hautaavat vainajansa Talvivaaran alla sijaitseviin kryptiin.

Starkit teoksissa
-----------------

Taiteilijan näkemys Lyanna Starkista.
**Varoitus:  Seuraava kirjoitus paljastaa yksityiskohtia juonesta.**
### *Tulen ja jään laulu* ja *Game of Thrones*

George R. R. Martinin kirjasarjassa *Tulen ja jään laulu* (1996–) ja televisiosarjassa *Game of Thrones* (2011–2019) kerrotaan Talvivaaraa asuttavasta Starkien perheestä. Perheen pää on Pohjoisen vartija ja Talvivaaran lordi Eddard "Ned" Stark. Nedillä ja hänen vaimollaan Catelynillä on viisi lasta: Robb, Sansa, Arya, Bran ja Rickon. Nedillä on myös avioton lapsi nimeltä Jon Nietos. Perheen jäsenet ovat Robbia ja Rickonia lukuun ottamatta kertojahahmoja kirjasarjassa. Robb on kuitenkin juonen kannalta merkittävä hahmo, jonka toimia seurataan tarkasti muiden kertojien kautta. Rickon sitä vastoin on vain vähän esillä sekä kirja- että televisiosarjassa.

Muita edellä mainituissa teoksissa esiintyviä Starkeja ovat Nedin isä Rickard Stark sekä sisarukset Brandon, Lyanna ja Benjen. Heistä Rickard, Brandon ja Lyanna ovat kuolleet ennen tarinan alkua. He olivat kuitenkin tärkeässä osassa Robert Baratheonin kapinassa, jonka jälkiseurauksia sarjassa käsitellään. Benjen kuuluu Yövartioon ja katoaa tarinan alkupuolella. Televisiosarjassa paljastetaan, että Jon Nietos on todellisuudessa prinssi Rhaegar Targaryenin ja Lyanna Starkin poika ja oikealta nimeltään Aegon Targaryen.

### *Tales of Dunk and Egg*

Martinin puskaritari Duncan "Dunk" Pitkän ja prinssi Aegon "Egg" Targaryenin seikkailuista kertovan pienoisromaanisarjan *Tales of Dunk and Egg* (1998–) kolmannessa osassa "Mysteeriritari" (2010) tavataan Beron Stark. Sarjan toistaiseksi julkaisematon neljäs osa sijoittuu Talvivaaraan.

### *House of the Dragon*

Starkit esiintyvät myös *Tuli ja veri* -romaaniin pohjautuvassa televisiosarjassa *House of the Dragon* (2022–), joka kertoo Targaryenin suvun lohikäärmetanssiksi kutsutusta sisällissodasta. Televisiosarjan ensimmäisessä jaksossa vilahtaa lordi Rickon Stark, joka vannoo uskollisuutta Rhaenyra Targaryenille. Lohikäärmetanssin aikana Talvivaaran lordi on edesmenneen Rickonin poika Cregan Stark, jonka odotetaan olevan isäänsä suuremmassa roolissa sarjan tulevilla tuotantokausilla, mikäli televisiosarja on juoneltaan uskollinen Martinin romaanille.

Sukupuut
--------

Sukupuissa Talvivaaran lordit on lihavoitu.

Starkin suku televisiosarjassa *House of the Dragon*
  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |
|   |   |   |   |   |   |   |   |   |
|   | **Rickon Stark** ✝ |   | Gilliane Glover |   | Bennard Stark |
|   |   |
|   |   |   |   |   |   |   |   |   |   |
|   |   |   |
|   | Sara Nietos |   | **Cregan Stark** |   | Arra Norrey ✝ |
|   |   |
|   |   |   |   |   |   |   |   |   |   |   |
|   |   |   |   |   |   |   |   |
|   | Rickon Stark |
|
|   |
|

1. ↑  Sara Nietos on Rickon Starkin avioton tytär. Hänen olemassaolostaan on kertonut Martinin teoksissa ainoastaan Mushroom romaanissa *Tuli ja veri*. Mushroom tiedetään epäluotettavaksi kertojaksi.


Starkin suku kirjasarjassa *Tulen ja jään laulu*
  


|  |  |
| --- | --- |
|   | **Rickard Stark** ✝ |
|
|   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |
|   | Brandon Stark ✝ |   | **Eddard Stark** ✝ |   | Catelyn Stark ✝ |   | Lyanna Stark ✝ |   | Benjen Stark |   |
|   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   | Jon Nietos |   | **Robb Stark** ✝ |   | Tyrion Lannister |   | Sansa Stark |   | Arya Stark |   | Bran Stark |   | Rickon Stark |   |
|   |
|   |
|

1. 1 2  Televisiosarjassa *Game of Thrones* Lyanna Stark avioituu Rhaegar Targaryenin kanssa ja heille syntyy poika Aegon Targaryen eli Jon Nietos.
2. ↑  Kirjasarjassa *Tulen ja jään laulu* Jon Nietos on Ned Starkin avioton lapsi.


**Juonipaljastukset päättyvät tähän.**

Lähteet
-------

* Cogman, Bryan: *Valtaistuinpelin kulisseissa – Game of Thrones*. (*Inside HBO’s Game of Thrones*, 2012). Suomentanut Satu Hlinovsky. Vantaa: Pen & Paper, 2012. ISBN 978-952-5871-14-2.

### Viitteet

1. 1 2 3 4  Santi, Blaise: Game of Thrones: 10 Things You Didn’t Know About House Stark *Game Rant*.  17.4.2022. Viitattu 22.4.2023. (englanniksi)
2. 1 2 3 4 5  Cogman, 2012: "Starkin suku: Lyhyt historia", s.38–39.
3. ↑  Shepherd, Jack: George RR Martin reveals inspiration behind Game of Thrones’ iconic ‘Winter is Coming’ phrase *Independent*.  9.11.2015. Viitattu 22.4.2023. (englanniksi)
4. ↑  Pekka Pouta nousi someilmiöksi – Game of Thrones -imitaatio ihastuttaa maailmalla *MTV Uutiset*.  16.11.2015. Viitattu 22.4.2023.
5. ↑  Cogman, 2012: "Eddard ’Ned’ Stark", s.46–49.
6. ↑  Fontes, Renan: Game of Thrones: 10 Characters with the Most Chapters in the Books *Screen Rant*.  25.5.2020. Viitattu 22.4.2023. (englanniksi)
7. ↑  Fontes, Renan: Game of Thrones: 10 Characters with No Chapters in the Books *Screen Rant*.  25.5.2020. Viitattu 22.4.2023. (englanniksi)
8. ↑  Williams, Jordan: GOT Theory: Benjen Stark Knew Even More About Jon Snow’s Parents Than Ned *Screen Rant*.  17.8.2022. Viitattu 22.4.2023. (englanniksi)
9. ↑  Rosenberg, Josh; Westenfeld, Adrienne: The Hedge Knight, a Game of Thrones Prequel: Everything We Know *Esquire*.  12.4.2023. Viitattu 23.4.2023. (englanniksi)
10. ↑  Walsh, Michael: 5 Reason Why We’re Excited for the Game of Thrones Dunk and Egg Spinoff Series *Nerdist*.  13.4.2023. Viitattu 23.4.2023. (englanniksi)
11. 1 2  Whitworth, Spencer: Who is Lord Cregan Stark & How Will House Stark Affect ‘House of the Dragon’? *Collider*.  24.10.2022. Viitattu 22.4.2023. (englanniksi)
12. ↑  Martin, George R. R: *Valtaistuinpeli*. (*A Game of Thrones*, 1996). Suomentanut Satu Hlinovsky. Kirjava, 2003.
13. 1 2 3  Martin, George R. R: *Miekkamyrsky*. (*A Storm of Swords*, 2000). Suomentanut Satu Hlinovsky. Kirjava, 2014.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
*Tulen ja jään laulu* |
| --- |
|  |
| Romaanit | 
* *Valtaistuinpeli* (1996)
* *Kuninkaiden koitos* (1998)
* *Miekkamyrsky* (2000)
* *Korppien kestit* (2005)
* *Lohikäärmetanssi* (2011)
* *The Winds of Winter* (?)

 |
|  |
| Televisiosarja | 
* Tuotantokaudet (1
* 2
* 3
* 4
* 5
* 6
* 7
* 8)
* Näyttelijät
* Palkinnot

* Jaksot: Kaksi miekkaa
* Ruusu ja leijona
 |
|  |
| Videopelit | 
* *A Game of Thrones: Genesis*
* *Game of Thrones* (2012)
* *Game of Thrones* (2014)

 |
|  |
| Musiikki | 
* *For the Throne*
* *Game of Thrones: Season 6*
* *Game of Thrones: Season 7*
* "Jenny of Oldstones"
* "Light of the Seven"

 |
|  |
| Hahmot | 
* Joffrey Baratheon
* Cersei Lannister
* Tyrion Lannister
* Jon Nietos
* Arya Stark
* Daenerys Targaryen

 |
|  |
| Kielet | 
* Dothraki
* Valyria

 |
|  |
| Muuta | 
* Aikajana
* Kuninkaansatama
* Maailma
* Stark
* Targaryen
* Viiden kuninkaan sota

 |
|  |
| Sarjaan liittyvät teokset |
|  |
| Romaanit | 
* *Seitsemän kuningaskunnan ritari* (2015)
* *Tuli ja veri* (2018)

 |
|  |
| Televisiosarja | 
* *House of the Dragon* (2022–)
* House of the Dragon (2. tuotantokausi)

 |
|  |
| Hahmot | 
* Rhaenyra Targaryen

 |
|  |
| Muuta | 
* *House of the Dragon: Season 1*

 |

 |